kardosdrur/scandi-wiki huggingface dataset:
Det Europæiske Universitet i Sankt Petersborg

Det Europæiske Universitet i Sankt Petersborg (russisk: Европейский университет в Санкт-Петербурге) er et uafhængigt, ikke-statsligt universitet grundlagt i 1994 i den russiske by Skt. Petersborg.

Universitetet udbyder BA- og MA-uddannelser i økonomi, etnologi, historie, statskundskab og sociologi. Universitetet er det eneste i Rusland, der tilbyder en engelsk-sproget MA-uddannelse i Ruslandsstudier (IMARS).

Universitet finanseres af private fonde herunder Ford Foundation, MacArthur Foundation og Soros Foundation.

I 2007 modtog universitet midler fra Europa-Kommissionen til et projekt til forbedring af valgobservation i Rusland. Projektet blev lukket 31. januar 2007 efter pres fra de russiske myndigheder.

Midlertidig lukning af EUSP 

 8. februar 2008 beordrede Dzerzjinskij-retten i Skt. Petersborg øjeblikkelig lukning af universitetet for brud på brandregulativerne. 

 18. februar 2008 stadfæstede Dzerzjinskij-retten afgørelsen og besluttede at opretholde lukningen i 90 dage eller indtil alle overtrædelser af brandregulativerne er bragt i orden.

 22. februar 2008 underskrev universitetet en kontrakt med "Institut for Økononi og Finans" om leje af lokaler.

 26. februar 2008 modtog rektor på universitetet et officielt brev fra Kommitteen for videregående uddannelser i Skt. Petersborg dateret 21. februar. Ifølge brevet fratages universitetet sin undervisningslicens, med den begrundelse af licensen er bundet til universitetet egen bygning.
Samme dag ansøgte rektor om en ny licens for at kunne fortsætte undervisningen i lejede lokaler. Personalet på universitet kan ikke modtage løn så længe lukningen er en realitet.

Universitet blev genåbnet i marts 2008.

Fodnoter

Eksterne henvisninger 

 Hjemmeside 

Universiteter i Rusland
Underpant

Underpant er en panteret, hvor panthaverens ret over det pantsatte aktiv tinglyses.

Ved underpant forbliver det pantsatte aktiv i pantsætterens besiddelse (modsat håndpant).

I tilfælde af pantsætterens/skyldnerens misligholdelse af betaling af den fordring, som pantet skal sikre, kan panthaver/kreditor realisere pantet på tvangsauktion.

Reference 
Jura

sv:Hypotekarisk pant
Retsvidenskab
Obligationsret
Juridiske begreber
Håndpant

Håndpant er en form for løsørepant, hvor skyldneren berøves dispositionsmuligheden over den pantsatte genstand, typisk ved at denne overgives til panthaveren.

Rådighedsberøvelse skal være effektiv, dvs. skyldneren må ikke lejlighedsvis bruge genstanden, fx i tilfælde af en pantsat bil må denne ikke bruges af pantsætteren. Hvis denne sikringsakt ikke er iagttaget, er håndpantsætningen ikke gyldig. Aftaler parterne en håndpantsætning uden at iagttage rådighedsberøvelsen, har kreditor således ingen håndpant i den aftalte løsøregenstand.

Når skyldneren/pantsætteren fuld og helt har betalt den fordring, som pantet skal tjene som sikkerhed for, skal han naturligvis have den pantsatte genstand tilbage fra panthaveren.

Se også 
 Pant
 Underpant
 Løsørepant

Videre læsning 
Anders Ørgaard: Sikkerhed i løsøre. 2020. 10. udgave. Karnov Group.

Reference 
Jura
Retsvidenskab
Juridiske begreber
Salling (landsdel)

Salling er en halvø i Limfjorden nord for Skive. Mod syd er Salling landfast med resten af Jylland.

Rent geologisk kan Salling opfattes som en holm snarere end en halvø, da undergrunden adskiller sig fra områderne mod syd.

I det sydlige Salling findes middelalderborgen Spøttrup Borg.

Gennem Salling løber hovedvej 26 som ved Glyngøre krydser Sallingsund på Sallingsundbroen. Fra 1884 til 1977 fandtes mellem byerne Skive og Glyngøre Sallingbanen.

Administrativ inddeling 
Fra 2007 ligger hele Salling i den nye Skive Kommune, der hører til Region Midtjylland.

Fra 1970 til 2006 bestod Salling af kommunerne Sallingsund, Sundsøre og Spøttrup samt en del af den hidtidige Skive Kommune. Hele området hørte til Viborg Amt.

De tre hidtidige kommuner udgør stadig Salling Provsti. Sognene omkring Skive hører til Skive Provsti. Begge hører til Viborg Stift.

Historisk er Salling sammenfaldende med de fire herreder Harre Herred, Nørre Herred, Rødding Herred og Hindborg Herred. I sidstnævnte indgår Skive købstad. I middelalderen udgjorde Salling den centrale del af Sallingsyssel.

Øen Fur administreres sammen med Salling. Den hørte tidligere til Sundsøre Kommune, nu Skive Kommune.

Jylland
Halvøer i Danmark
Today (NBC-program)

Today, normalt kaldet The Today Show, er et amerikansk tv-nyhedsformidlings og -talk show, som vises alle ugens formiddage på NBCs tv-net.

Programmet havde premiere den 14. januar 1952 og var det første af sin art på den amerikanske og internationale scene.

Programfladen består af en blanding af morgennyheder og underholdning, med seer-publikum i USA og internationalt.

Ekstern henvisning 
 Today hjemmeside (engelsk)

Tv-programmer fra NBC
Talkshow fra USA
Nyheds- og aktualitetsprogrammer fra USA
Today (flertydig)

Today henviser til forskellige artikler:

 Today – sang af the Smashing Pumpkins
 The Today Show – amerikansk tv-nyhedsformidlings og -talkshow
 Today (avis) – avis i Singapore
Løsørepant

Løsørepant er en panteret i et løsøre.

Begrebet løsøre har ikke et nøje afgrænset indhold i retsanvendelsen. Følgende kan dog nævnes som værende løsøre (og dermed objekter for sikkerhedstillelse i form af løsørepantsætning):

 Inventar
 Produktionsmidler
 Motorkøretøjer

Fast ejendom er altså ikke et løsøre, hvorfor der ikke kan være tale om, at man har løsørepant i fx et hus.

En skyldner kan give en kreditor pant i et løsøre som sikkerhed for, at han betaler en underliggende fordring.

Videre læsning 
Anders Ørgaard: Sikkerhed i løsøre. 2020. 10. udgave. Karnov Group. 

Retsvidenskab
Juridiske begreber
Kreditsikring
BMW 5-serie

BMW 5-serien er en modelserie af øvre mellemklassebiler fra firmaet BMW. Bilen har været på markedet siden 1972, og siden 1991 også som stationcar (af BMW betegnet Touring).

BMW 5-seriens modelbetegnelse står for en nyordning indenfor BMW-programmet, og 5-serien var den første model indenfor denne modelklassificering, som kan føres tilbage til BMWs daværende marketingforstander Bob A. Lutz. Senere blev denne betegnelsesmåde (3-serie, 5-serie, 7-serie) overført til hele modelprogrammet. Mercedes-Benz og Audi fulgte senere med sammenlignelige modelbetegnelser efter et lignende ordningslogik (E-klasse hhv. A6). 5-seriens konkurrenter er bl.a. Mercedes-Benz E-klassen, Audi A6, Lexus GS, Volvo S80/V70 og Jaguar S-type.

Siden september 2009 findes 5-serien også i en combi coupé-udgave med betegnelsen Gran Turismo, som med dele fra 7-serien tilhører luksusklassen.


Byggeserierne i overblik 
5-serie modeller i den øvre mellemklasse:
 E12 (september 1972 til juli 1981; i Sydafrika til 1985), firedørs sedan som direkte efterfølger for "New Class".
 E28 (juli 1981 til december 1987), for første gang også som "M5".
 E34 (december 1987 til september 1995), for første gang også som stationcar "Touring" (september 1991 − juli 1996), for første gang også med firehjulstræk.
 E39 (september 1995 til juni 2003; Touring: marts 1997 til april 2004), M5 ikke længere som Touring og firehjulstræk ikke længere i modelprogrammet.
 E60 (juni 2003 til marts 2010; Touring: april 2004 til efteråret 2010), for første gang også som lang udgave til det kinesiske marked, M5 igen også som Touring. Firehjulstræk xi/xDrive igen muligt.
 F10 (siden januar 2010)
 G30/G31/G32 (september 2016)

Tilhører også 5-serien, men sælges som luksusbil:
 F07 (siden september 2009), "5-serien GT" sælges sideløbende med den normale 5-serie.

Tidslinje for 5-serie modelvarianterne

Generelt 
Den 16. marts 2007 fejrede BMW fabrikken i Dingolfings 40-års fødselsdag med bygningen af bil nr. 7.000.000. Det var en 535d, som gik til en kunde i Frankrig. Den 18. november 2009 blev den 5.555.555. 5-serie bil bygget på BMW-fabrikken i Dingolfing, en 525d xDrive, som blev spenderet til Nationalpark Bayerischer Wald.

Noter

Eksterne henvisninger 

 Officielt websted 
 

 
Øvre mellemklassebiler
Baghjulstrukne biler
Biler introduceret i 1972
Biler fra 1970'erne
Biler fra 1980'erne
Biler fra 1990'erne
Biler fra 2000'erne
Biler fra 2010'erne
Stationcars
Kubikfod per minut

Kubikfod per minut (CFM) er en ikke SI-enhed der bruges om gas strømning (primært om luftstrømning), CFM eller KFM på dansk, indikerer hvor mange kubikfod gas/luft, der passerer et stationært punk per minut. Eksempelvis hvor meget luft der kommer igennem en køler pr minut. Med andre ord måles der hvor stærk en luftstrøm der opstår af en eller anden form for enhed.

1 CFM er omtrentlig 0.471947443 liter per sekund (l/s) eller 1.6990107955 kubikmeter per time (m3/h).

Bruges oftest i den virkelige verden, når der omtales:
 Industriel hygiejne
 Ventilationsingeniørarbejde
 Luftkompressor og trykluft-værktøjer
 Computerkøling, især ved overclocking.

CFM-enheden var oprindelig brugt i ingeniørarbejde mht. karburatorer, og bliver stadig brugt, hvor disse karburatorer stadig er i brug, eksempelvis i gamle biler eller i hobbyfly.

Måleenheder

en:Cubic feet per minute
Debat

Debat er en meningsudveksling mellem flere mennesker med forskellige holdninger til et givent emne og som kan strække sig over længere tid, for eksempel via læserbreve i aviser. Debatter er også blevet til et særskilt udsendelseskoncept i tv-medierne, her inviteres f.eks. politikere, meningsdannere og almindelige mennesker ind for at debattere.

Se også 

 Diskurs

Retorik
Journalistik
The London Dungeon

The London Dungeon er en turistattraktion i Tooley Street, London, nær London Bridge Station. Det er en udstilling over forskellige grufulde begivenheder i historien, der forsøger at formidle historie på en morsom og spændende måde. Blandt de mere end 40 historiske begivenheder, som er dækket, er Den store brand i London, Jack the Ripper, Judgement Day, Torturkammeret, Henry 8. og Tower of London. I 2003 åbnede det en speciel udstilling om pesten i London 1665. 

I 2004 åbnede London Dungeon deres nyeste attraktion: Bådturen til helvede og Spejllabyrinten, som er den største labyrint lavet af spejle i verden. Den sidste attraktion er Sweeney Todd: the demon barber of Fleet Street.

Interaktivt teater 
London Dungeons og dens underafdelinger udviklede sig stadig fra at være mere "statisk" i form af klassiske museumsudstillinger, til at blive mere og mere "interaktivt teater". Flere skuespillere end før trækker de besøgende i stadig større grad ind i mørke, skumle, frydefulde og historiske "scener". Demonstration af torturinstrumenter på intetanende publikum, kom ind i en 1800-tals retssal og dømt til døden, være vidne til hængning, løbe gennem Londons brændene gader mens røg vælter frem.

Dungeons i andre lande 
Hamborg Dungeon, The York Dungeon og The Edinburgh Dungeon er alle drevet af samme firma som London Dungeon. I 2005 åbnede The Amsterdam Dungeon.

Eksterne links 

 Officielle hjemmeside (inkluderet andre attraktioner drevet af samme firma) (engelsk, tysk, hollandsk) 

Seværdigheder i London
Londons historie
Tim Cahill

Tim Cahill (født 6. december 1979 i Sydney) er en australsk fodboldspiller, der spiller i Millwall og på Australiens fodboldlandshold, primært på den offensive midtbane. Ved VM i fodbold 2006 scorede han det første mål nogensinde for Australien ved en VM-slutrunde i en kamp mod Japan. Cahill blev skiftet ind i 2. halvleg ved stillingen 1-0 til Japan, men Cahill scorede to mål og lagde op til det sidste, så kampen endte 3-1 til Australien. Han deltog også ved VM i 2010 i Sydafrika, VM 2014 i Brasilien og VM 2018 i Rusland.

Han er bror til Chris Cahill fra St. George Saints Football Club.

Fodboldspillere fra Australien
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra New York Red Bulls
Personer fra Sydney
Fodboldspillere fra Millwall F.C.
Fodboldspillere fra Everton F.C.
Børnetime

Børnetime (eller Fjernsyn for dig) er en uofficiel betegnelse for Danmarks Radios udsendelser for børn på fjernsyn, som sendes mellem 16.30 og 17.00. Tidligere lå sendetiden senere på aftenen (se nedenfor). På trods af navnet varer udsendelserne typisk mellem 25 og 30 minutter.

 indtil 2007: 18.00-18.30
 Fra 1. januar 2007: 17:30-18:00 
 Fra 1. januar 2011: 16:30-17:00

I december bruges børnetimen nogle gange på tv-julekalenderen, men resten af året kan man se serier som Sigurds bjørnetime, Anna og Lotte, Bullerfnis, Kaj og Andrea, Bamses Billedbog, Lille NØRD, Fandango og mange flere.

Efter nytår 2010/11 valgte Danmarks Radio at droppe "Fjernsyn for dig" helt, da de mente, at børnene var tilgodeset med DR Ramasjang i stedet.  Der kom imidlertid så mange klager fra seere, at DR valgte at genindføre programmet, dog nu på DR Ramasjang.

Noter 

Børne-tv
DR-programmer
Absalonsgade

Absalonsgade (opkaldt efter ærkebiskop Absalon) er navn på gader i flere forskellige byer:
 Absalonsgade (København) – en gade i København
 Absalonsgade (Aarhus) – en gade i Aarhus
 Absalonsgade (Aalborg) – en gade i Aalborg
 Absalonsgade (Silkeborg) – en gade i Silkeborg
Ditlev Reventlow (1712-1783)

Ditlev lensgreve Reventlow, (28. oktober 1712 – 5. december 1783) var en dansk-holstensk godsejer, overkammerherre, overhofmester og konseilminister.

Reventlows karriere begyndte hos dronning Sophie Magdalene, men senere blev han både overpræsident i Altona og ambassadør i Paris. Fra 1755 kom han til at stå for opdragelsen af kronprins Christian (VII).

Som medlem af Christian VII's konseil deltog Reventlow i mageskifteforhandlingerne med russerne og fik, som de andre, belønning i form af titel som lensgreve. Han blev afskediget af Struensee i 1770 og blev ikke hentet tilbage efter dennes fald. De sidste år af sit liv tilbragte han på sit gods Altenhof i Holsten, hvorfra han førte de afsluttende forhandlinger om det dansk-russiske mageskifte.

Ditlev var søn af Cai Friedrich Reventlow (1685-1762) og Hedevig Ida von Buchwald, han var barnebarn af Henning Reventlow.

Ægteskab og børn 
Ditlev Reventlow blev gift 30. juni 1745 i Sankt Nicolai Kirke med Margrethe Raben (8. december 1726 i København - 13. december 1794 i Kiel), datter af stiftamtmand Christian Frederik Raben (1693-1773) og Berte Scheel von Plessen (1707-1786).

Parret fik fire døtre, som alle blev konventualinder i Preetz Kloster, og sønnerne:
 Cay Friedrich Reventlow (1753-1834), greve, statsminister, guvernør i Lauenborg
 Friedrich "Fritz" Karl Reventlow (1755-1828), greve og diplomat
 Christian Reventlow (1759-1816), greve og generalmajor
 Heinrich Reventlow (1763-1848), greve og generalmajor

Eksterne kilder/henvisninger 
 Struensee og hans tid af Svend Cedergreen Bech, Politikens Forlag 1972. 
 Reventlow Genealogy Database: I694 – Ditlev Reventlow 

Danskere i 1700-tallet
Personer i oplysningstiden
Ditlev
Modtagere af l'union parfaite
Godsejere fra Slesvig og Holsten
Lensgrever fra Danmark
Medlemmer af Gehejmekonseillet
Riddere af Dannebrog (1671-1808)
Personer i Dansk Biografisk Leksikon
Gehejmeråder fra Danmark
Myg

Myg (Nematocera) er en underorden af Tovinger i klassen Insekter.

Nogle myg (stikmyg, kvægmyg og mitter) er kendt for at suge blod. Det er dog kun hunmyggen der suger blod fra mennesker og dyr, da proteinerne bruges til at producere myggens æg. Myggen smitter med malaria, gul feber og denguefeber.

Malariamyg er en gruppe af stikmyg som har fået sit navn, fordi 30-40 af arterne kan sprede sygdommen malaria. Æg- larve- og puppestadierne foregår i vand og varer i 5-14 dage, afhængigt af art og temperatur. Det er de voksne, kønsmodne hunmyg, som er sygdomsspredere. Myggen har ansvar for, at over 2 millioner mennesker mister livet hvert år.

Nogle tropiske arter kan sprede parasitter eller alvorlige sygdomme. Arkæologer har fundet resterne efter 77.000 år gamle sovemåtter i et hulekompleks i Sibudu-hulen i KwaZulu-Natal-provinsen i Sydafrika. Ifølge professor og arkæolog Lyn Wadley fra Wits University i Johannesburg bestod sovemåtterne af et flere cm tykt lag af stængler og blade fra siv, sumpgræs og en plante indeholdende et stof, som især myg undgår.

Større familier indenfor Nematocera 
 Anisopodidae (vinduesmyg)
 Bibionidae (hårmyg)
 Cecidomyiidae (galmyg)
 Ceratopogonidae (mitter)
 Culicidae (stikmyg)
 Chironomidae (dansemyg)
 Chaoboridae (glasmyg)
 Mycetophilidae (svampemyg)
 Psychodidae (sommerfuglemyg og sandfluer)
 Simuliidae (kvægmyg)
 Sciaridae (sørgemyg)
 Tipulidae (sensu lato) (stankelben)

Henvisninger

Eksterne henvisninger 
 Systema Naturae 2000: Nematocera
Henning Bistrup

Henning Avgust Østerberg Bistrup (15. maj 1879 i Godthaab – 24. november 1948 i København) var en dansk søofficer og kartograf. Henning August Østerberg Bistrup deltog sammen med Ludvig Mylius-Erichsen og Jørgen Brønlund i den skæbnesvangre Danmark-ekspedition i 1906-08.

Han sluttede sin karriere i Søværnet som kommandørkaptajn. Han blev Ridder af Dannebrog, Dannebrogsmand og modtog Fortjenstmedaljen i sølv med spænde.

Ekstern kilde/henvisning 
 Den Digitale Slæderejse 

Polarforskere fra Grønland
Danskere i 1800-tallet
Danskere i 1900-tallet
Personer i Kraks Blå Bog (afdøde)
Søofficerer fra Danmark
Riddere af Dannebrog
Modtagere af Fortjenstmedaljen i sølv
Forbundsrådet (Østrig)

Forbundsrådet (tysk: Der Bundesrat) er parlamentets andetkammer i Østrig, som er beliggende i hovedstaden Wien. Det er forbundslandenes føderative forsamling. Formanden for Forbundsrådet kaldes forbundsrådspræsidenten. Parlamentets førstekammer hedder Nationalrådet.

Historie 
Forbundsrådet blev oprettet i 1920. Rådet var en efterfølger for det østrigske herrehus, der eksisterede fra 1861 til 1918.

Forbundsrådet blev valgt af landdagene i delstaterne. I 1929 blev rådet afløst af et forbunds- og stænderråd (Länder- und Ständerat). Efter 1945 blev forbundsrådet genoprettet i sin gamle form.

Opgaver 
I praksis har Forbundsrådet kun lille indflydelse, da det kun har en opsættende vetoret overfor Nationalrådet. Sidstnævnte kan underkende Forbundsrådets veto med et simpelt flertal.

Forbundsrådet har dog absolut veto i følgende situationer:

 Forfatningslove eller -bestemmelser, som indskrænker forbundslandenes kompetencer
 Lovbestemmelser, der vedrører Forbundsrådets egne rettigheder
 Statstraktater, som påvirker anliggender vedrørende forbundslandenes selvstændige råderum

Flere love er udelukkende et anliggende for Nationalrådet, og Forbundsrådet kan ikke fremsætte veto overfor disse, f.eks. finanslovgivning.

Sammensætning 
Antallet af pladser fordeles pr. forbundsland efter indbyggertal af Forbundspræsidenten efter hver folketælling. Forbundslandene skal have mindst 3 pladser og kan maksimalt få 12 pladser i Forbundsrådet. Forbundsrådets medlemmer udpeges af det enkelte forbundslands Landdag og afspejler den politiske sammensætning her. Medlemmerne af Forbundsrådet er ikke bundet af mandatet fra Landdagen, dvs. at de kan stemme efter personlig overbevisning (modsat Forbundsrådet i Tyskland). Medlemmerne af Forbundsrådet er valgt for den enkelte Landdags valgperiode. Titlen som forbundsrådspræsident går på skift hvert halve år mellem forbundslandenes største partifraktion.

Aktuel sammensætning

Sammensætning efter partier

Sammensætning efter forbundslande 

Østrigs politik
Parlamenter
Sværd (jolle)

Sværd er et andet ord for sænkekøl, dvs en køl der kan sættes ned og trækkes op igen.  Et sværd er en lodret plade, der mindsker bådens afdrift. Sværdet hjælper altså med at få båden til at sejle lige ud. Den sidder i midten under jollen. Uden et sværd ville båden drive sidelæns og ville ikke kunne få megen fremdrift, med mindre der sejles plat læns, dvs. med vinden ind ret agter. Fidusen med at kunne trække kølen op, er at skibet kan gå ind på lavt vand, eller at jollen kan sættes på en trailer uden at skrabe asfalten på vejen.

Skibsterminologi

en:Daggerboard
is:Fellikjölur
sv:Sticksvärd
Deeper Down

Deeper Down er en single af det britiske death/doom metal-band My Dying Bride, der blev udgivet den 18. september 2006.

Titelsporet var også indkluderet på deres album A Line of Deathless Kings, der blev udgivet nogen måneder efter. "The Child of Eternity" er den eneste sang der ikke er på noget album, men hvis lyd er lignende bandets gamle death/doom metal stil. Det tredje spor er et livenummer af sangen "A Kiss to Remember," som var med på DVD udgivelsen Sinamorata og som studieindspilning på Like Gods of the Sun.

Sporliste 
"Deeper Down" – 3:50
"The Child of Eternity" – 4:16
"A Kiss to Remember" (Live) – 7:22

Musikere 
 Aaron Stainthorpe – Vokal 
 Adrian Jackson – Bas 
 Hamish Glencross – Guitar
 Andrew Craighan – Guitar
 Sarah Stanton – Keyboard
 John Bennett – Trommer
 Shaun Taylor-Steels – Trommer på spor 3

My Dying Bride-sange
Singler fra 2006
Forbundsrådet

Forbundsrådet har flere betydninger:

 Forbundsrådet (Tyskland) – parlamentets andetkammer i Tyskland
 Forbundsrådet (Østrig) – parlamentets andetkammer i Østrig
 Forbundsrådet (Schweiz) – regeringen i Schweiz
Forbundsrådet (Tyskland)

Forbundsrådet eller Deutscher Bundesrat er delstaternes parlament i Tyskland. Det kan sammenlignes med andre landes overhus, fordi det skal godkende lovforslag vedtaget i det tyske parlament, Bundestag. Forbundsrådets sæde er i Preussens tidligere parlament i Berlin. 

Forbundsrådet sammensættes af de af delstaterne udvalgte medlemmer og det består af i alt 69 medlemmer.

Forbundsrådet går tilbage til det nordtyske forbund og det tidligere tyske forbund. Med grundlæggelsen af nationalstaten Tyskland i 1871 blev dets myndighed udvidet til hele Tyskland.

Præsidentskabet for forbundsrådet går på omgang mellem delstaternes regeringschefer og indehaves siden 1. november 2019 af Dietmar Woidke (SPD, Brandenburg).

Se også 
 Tysklands politik

Eksterne henvisninger 

 Forbundsrådets websted 

Tysklands politik
Parlamenter
Nølev Kirke

Nølev Kirke ligger mellem Malling og Odder, i Nølev Sogn i det tidligere Hads Herred (Århus Amt), nu Odder Kommune, Region Midtjylland. Kor og skib er opført i romansk tid af rå og kløvet granit uden synlig sokkel. Den retkantede syddør er i brug, norddøren skimtes svagt i murværket. Våbenhuset er opført i sengotisk tid, men er noget ændret; sakristiet ved korets østside er fra 1800-tallet og tårnet er opført i 1952.

Kor og skib har bjælkelofter. Korbuen er usædvanlig bred og er formodentlig udvidet. Altertavlen er et maleri af Anker Lund fra 1902. Prædikestolen er fra omkring 1635.

Den romanske granitfont er tøndeformet med figurer under arkader på kummen.

Eksterne kilder og henvisninger 

 Nølev Kirke  hos nordenskirker.dk
 Nølev Kirke hos KortTilKirken.dk
 Nølev Kirke hos danmarkskirker.natmus.dk (Danmarks Kirker, Nationalmuseet)

Kirker i Odder Kommune
Kirker i Århus Amt
Kirker i Århus Stift
Music for Nations

Music for Nations var et britisk uafhængig pladeselskab, der hovedsageligt fokuserede på rock og metal. Det var datterselskab af Zomba Records, som til gengæld var eget af RCA.

Pladeselskabet blev grundlagt i 1983 af Martin Hooker, og etablerede sig selv som en af Europas førende virksomheder i rock og metal-verdenen. I 2004 lukkede pladeselskabet ned, og dets bands som der i blandt indkluderede Lost Horizon og Frank Zappa blev flyttet til Zomba Records.

Eksempler på bands under Music For Nations 

Etableret i 1983
Pladeselskaber fra Storbritannien
Cal

Cal, cal. eller CAL har flere betydninger:
 kalorie - på engelsk er cal forkortelsen for calorie
 cal (unix)
 University of California, Berkeley, kælenavn Cal
 Kaliber - på engelsk er cal. forkortelsen for caliber

Fornavn:
 Cal Abrams (1924-1997) - Major League Baseball player
 Cal Gardner (1924-2001) - National Hockey League player
 Cal Jones (1933-1956) - collegiate football player
 Cal McLish (1925-2010) - Major League Baseball pitcher
 Cal Smith (født 1932) - Amerikansk country musik sanger og guitarist

CAL:
 CAL Actor Language - et dataflow computersprog
 Client Access License - et proprietært software license distribueret af software firmaer såsom as Microsoft